* **Vážení rodičia a priatelia školy,**

pomôžte nám skvalitniť výchovno-vzdelávací proces na škole darovaním 2% (3%) z dane!

Zákon Vám umožňuje darovať 2% (3%) zo svojich daní z príjmov neziskovej organizácii, ako je aj naše rodičovské združenie. Tento dar Vás nič nestojí, pretože daň by ste inak odviedli štátu. Vaše 2% (3%) pre nás znamenajú prejavenie dôvery a podporu v rozvíjaní našich aktivít v prospech Vašich detí. Využite možnosť rozhodnúť o Vašich 2% (3%)!

Finančné prostriedky budú použité na:

* + skvalitnenie výchovno-vzdelávacieho procesu na škole
  + skvalitnenie vybavenia školy

Ak sa rozhodnete darovať nám 2% (3%) zo svojich daní z príjmu, pripravili sme pre Vás stručný návod, ako na to.

**Ako postupovať:**

**Ste zamestnanec a ročné zúčtovanie dane za Vás robí zamestnávateľ?**

* + Do 15.2.2022 požiadajte zamestnávateľa o vykonanie ročného zúčtovania zaplatených preddavkov na daň. Požiadajte zamestnávateľa, aby Vám vystavil Potvrdenie o zaplatení dane
  + Z tohto Potvrdenia si viete zistiť dátum zaplatenia dane a vypočítať 2% z Vašej zaplatenej dane - to je maximálna suma, ktorú môžete v prospech prijímateľa poukázať. Táto suma však musí byť minimálne 3 €.
  + Stiahnite si a vyplňte Vyhlásenie o poukázaní 2% z dane (**k stiahnutiu pod textom**),v ktorom sú už vyplnené údaje o prijímateľovi. Ak ho nemáte možnosť vytlačiť, na požiadanie vám ho podáme v MŠ
  + Obe tieto tlačivá (Vyhlásenie spolu s Potvrdením), doručte do 30. apríla 2022 na daňový úrad podľa Vášho bydliska, alebo v dostatočnom predstihu ho môžete priniesť do MŠ, odkiaľ sa hromadne zašlú na daňovný úrad.

**Podávate si daňové priznanie sami?**

* + Riadne vyplňte daňové priznanie.
  + Vypočítajte si Vaše 2% z dane z príjmov fyzickej osoby – to je maximálna suma, ktorú nám môžete poukázať, minimálne však 3 Eura.
  + V daňovom priznaní pre fyzické osoby sú už uvedené kolónky na poukázanie 2% z dane v prospech 1 prijímateľa (typ A VIII. Oddiel priznania, typ B XII. Oddiel priznania). Údaje, ktoré potrebujete do daňového priznania uviesť:
  + Obchodné meno alebo názov: Rodičovské združenie pri Základnej škole v Chtelnici

Sídlo – obec, PSČ, ulica, číslo:Námestie 1. mája 3, 92205 Chtelnica

Právna forma:združenie

Identifikačné číslo (IČO/SID):42290457

* + Riadne vyplnené daňové priznanie doručte v lehote, ktorú máte na podanie daňového priznania (zvyčajne do 31.3.2022) na daňový úrad podľa Vášho bydliska, prípadne zašlite priamo do ZŠ(kde má sídlo p.ekonómka MŠ) (zozbierané sa pošlú hromadne).Dajte nám vedieť, že ste tak urobili, aby sme si vedeli vytriediť príspevky pre MŠ a zvlášť pre ZŠ.

**Postup pre právnické osoby**

Riadne vyplňte daňové priznanie.

* + Vypočítajte si Vaše 2% z dane z príjmov právnickej osoby – to je maximálna suma, ktorú nám môžete poukázať. Môžete určiť jedného alebo viacerých prijímateľov s uvedením príslušných súm (každému však najmenej 8 Eur).
  + V daňovom priznaní pre právnické osoby sú už uvedené kolónky na poukázanie 2% z dane v prospech 3 prijímateľov (IV. časť priznania). Údaje, ktoré potrebujete do daňového priznania uviesť:
    - Obchodné meno alebo názov: Rodičovské združenie pri Základnej škole v Chtelnici
    - Sídlo – obec, PSČ, ulica, číslo:    Námestie 1. mája 3, 92205 Chtelnica
    - Právna forma:  združenie
    - Identifikačné číslo (IČO/SID):    42290457
  + Pokiaľ ste si vybrali viac ako troch prijímateľov, vložte do daňového priznania ďalší list papiera ako prílohu.
  + Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla) a v tomto termíne aj zaplaťte daň z príjmov